מגפת הקורונה בממלכה המאוחדת

מגפת הקורונה, בה חלו המונים במחלת נגיף קורונה, התפשטה לממלכה המאוחדת בסוף ינואר 2020. ב-11 במרץ דווח כי שרת הבריאות הזוטרה של בריטניה, נדין דוריז, נדבקה בנגיף הקורונה ושהתה בבידוד ביתי. ב-18 במרץ הודיע ראש ממשלת בריטניה, בוריס ג'ונסון, על סגירת כל בתי הספר ברחבי הממלכה. באותו יום הורה הרב הראשי של בריטניה, הרב אפרים מירוויס, לקהילות היהודית לסגור את כל בתי הכנסת במדינה. ב-20 במרץ הודיע ראש ממשלת בריטניה בוריס ג'ונסון על סגירת בתי הקפה, המסעדות, הברים, בתי הקולנוע, התיאטראות, המועדונים ומכוני הכושר בכל רחבי הממלכה. ב-23 במרץ הכריז ראש ממשלת בריטניה בוריס ג'ונסון על עוצר בן שלושה שבועות בממלכה. במסגרת העוצר נאסר על אזרחי בריטניה להתקהל בקבוצות של יותר משני אנשים, ולצאת מהבית ליציאות לא חיוניות. ב-25 במרץ דיווח בית המלוכה בבריטניה כי יורש העצר הנסיך צ'ארלס נדבק בנגיף הקורונה. ב-27 במרץ דווח כי ראש ממשלת בריטניה, בוריס ג'ונסון, נדבק ואובחן כחולה בנגיף הקורונה, וכי הוא נכנס לבידוד בדאונינג 10. מספר שעות לאחר מכן, דווח כי גם שר הבריאות הבריטי, מאט הנקוק, נדבק בנגיף הקורונה. בראשית אפריל התפטרה הממונה על מערכת הבריאות בסקוטלנד, לאחר שתועדה פעמיים מפירה את הנחיות הבריאות. ב-4 באפריל דווח בבריטניה כי ארוסתו של ראש מממשלת בריטניה, קארי סימונדס, הנמצאת בהיריון מתקדם, הודיעה כי פיתחה תסמינים של נגיף הקורונה. ב-5 באפריל דווח כי ראש ממשלת בריטניה, בוריס ג'ונסון פונה לבית החולים לטובת בדיקות רפואיות לאחר שחווה סימפטומים של נגיף הקורונה שבו אובחן כחולה ב-27 במרץ. גורם בדאונינג 10 אמר כי מדובר באמצעי זהירות כחלק מהטיפול שמקבל ג'ונסון מאז אובחן כחולה. ב-6 באפריל דווח על הידרדרות במצבו של ראש ממשלת בריטניה, בוריס ג'ונסון וכי הוא נלקח לטיפול נמרץ. ג'ונסון סבל מקשיי נשימה, וקיבל טיפול בחמצן. ראש הממשלה ביקש משר החוץ דומיניק ראב למלא את מקומו. ב-13 באפריל דווח כי ראש הממשלה, בוריס ג'ונסון החלים מנגיף הקורונה לאחר ששוחרר מטיפול נמרץ בבית החולים. ב-28 באפריל, ציינו דקת דומייה לזכר אנשי הרפואה שעמדו בחזית המאבק בקורונה אך נדבקו בנגיף ומתו בסופו של דבר. שר הבריאות הבריטי מאט הנקוק אמר שלפחות 82 מאנשי שירות הבריאות הלאומי (NHS) מתו מסיבוכי הנגיף, בנוסף ל-16 עובדים בשירותי הרווחה. הרכבת התחתית של לונדון והאוטובוסים בבירה עצרו מלכת. בניגוד לצרפת ולמדינות רבות אחרות באירופה, בבריטניה לא פורסמה בסוף אפריל "אסטרטגיית יציאה" מהסגר. ג'ונסון אמר כי לא יהיה מוכן להסתכן בהקלות מוקדמות מדי שעלולות להביא גל שני של התפרצות. המדינה, הוא אמר בנאום ראשון מאז שאושפז בבית חולים ושוחרר, נמצאת ב"סיכון הגבוה ביותר" בשלב זה, אף שהיא יוצאת כעת מ"השלב הראשון של המשבר". בממשלתו של ג'ונסון הגדירו חמישה "מבחנים" לפני שיוכלו לשקול הקלות בו – ובהם ירידה מתמשכת ויציבה במספר מקרי המוות היומיים וסימנים ברורים לכך שרמת ההדבקה פוחתת. בתחילת מאי, בריטניה הפכה למדינה שבה מתו הכי הרבה חולי קורונה באירופה. ב-11 במאי, גונסון הודיע: "מתחילים בהקלות זהירות, עוד לא הזמן לצאת מהסגר". הוא הציג הערב לפרלמנט תוכנית בת שלושת השלבים ליציאה מהסגר. השלב הראשון בתוכנית של ג'ונסון כלל הקלות שונות. אנשים יורשו לצאת להתעמל בחוץ ללא הגבלה, במקום פעם אחת ביום, ויוכלו גם לצאת להשתזף. גם בילוי בפארקים ובחופים יותר, ומגרשי גולף וטניס יוכלו לחזור לפעילות. אנשים שאינם יכולים לעבוד מהבית יחזרו למקומות העבודה בתנאי שמדובר בחללים פתוחים, אך עליהם להשתדל שלא לנסוע בתחבורה ציבורית. היו הנחיות נוספות כמו איסור על מפגש עם משפחה מחוץ לזו "הגרעינית" אך כן אישור להיפגש עם עובדים אחרים. בשלב השני, החל מ-1 ביוני, עסקים קמעונאיים שאינם חיוניים יורשו לחזור לפעילות בתנאי שיפעלו על פי הנחיות הריחוק החברתי. בנוסף, נשקלת פתיחה של חלק מבתי הספר. בשלב השלישי הממשלה תאפשר פתיחת עסקים נוספים בהם מסעדות, בתי קפה, פאבים ומספרות, בהתאם להשפעת ההקלות הראשונות על שיעור הנדבקים. השלב השלישי יחל במהלך חודש יולי. ג'ונסון התייחס בהנחיותיו באופן ספציפי לאנגליה, אך ממשלת בריטניה שאפה כי גם שאר חלקי הממלכה יפעלו לאורן. אולם, מנהיגי סקוטלנד, וויילס וצפון אירלנד הבהירו כי בכוונתם להמשיך לעת עתה עם מדיניות ההגבלות המחמירה, הקוראת לאזרחים להישאר בביתם. בסוף יוני, הודיע ג'ונסון כי החל מ־4 ביולי ייפתח הרוב המוחלט של העסקים באנגליה, כולל פאבים, מסעדות ובתי קולנוע, וכי הריחוק החברתי יצומצם לפחות מ־2 מטרים. במקביל, פרסמו בכירים במערכת הבריאות מכתב פתוח שמתריע מפני חוסר ההיערכות להתפרצות חדשה וקראו לבצע "הערכת מצב מהירה וצופה פני עתיד". הפתיחה התקיימה במועד. עסקים נוספים שהורשו להיפתח כללו בין היתר חדרי כושר פתוחים, מגרשי משחקים לילדים וחללים פתוחים נוספים. כמו כן, הורשו ספריות, מרכזים קהילתיים, אולמות בינגו, מוזיאונים וגלריות. ההנחיה הייתה תקפה רק לאנגליה. לשאר החברות בבריטניה – ויילס, סקוטלנד וצפון אירלנד – היה לוח זמנים אחר להסרת ההגבלות. ב-29 ביוני, הוטל הסגר המקומי הראשון אחרי ההקלות. הוא הוטל בעיר לסטר. לפי שר הבריאות, עשרה אחוזים מהחולים בממלכה אותרו בלסטר. ב-27 ביולי, בריטניה יזמה מסע פרסום ועוד ירידה במשקל במטרה להוריד במשקל. עודף משקל היה סיכון משמעותי למי שנדבקו בנגיף. אחרי כמה ימים, בשל העלייה בתחלואה, בוריס ג’ונסון הקפיא הקלות נוספות שתוכננו להיכנס לתוקף. בתי הקזינו, אולמות הכדורת ומתחמי ההחלקה על הקרח, יישארו סגורים לשבועיים נוספים לפחות. על אזורים בצפון אנגליה, בהם העיר מנצ'סטר, הוטלו הגבלות חדשות לאחר עלייה במס׳ המקרים. בספטמבר, עקב עליה בתחלואה, הוחלט להחמיר את מגבלת ההתקהלות - מ-30 ל-6 איש. בהמשך התבקשו האזרחים לעבוד מבתיהם והטיל מגבלות חדשות על פאבים ומסעדות. אחרי חודש, ג'ונסון הציג תוכנית שקבעה את גובה ההחמרות באזורים השונים לפי רמת התחלואה. התוכנית הממשלתית נכנסה לתוקף באנגליה. בשאר מדינות הממלכה היו תקנות אחרות, לעיתים נוקשות אף יותר. בשתי הערים הגדולות ביותר בסקוטלנד, גלאזגו ואדינבורו, הברים נסגרו לתקופה של 16 ימים כדי למתן את התפשטות הנגיף. ב-14 באוקטובר, הוחלט להטיל סגר בצפון אירלנד ל-4 שבועות לפחות. מפגשים הוגבלו ל-10 איש משני משקי בית. הומלץ לא לצאת לנסיעות מיותרות. בתי הספר נסגרו לשבועיים. נסגרו עסקים. הותרו 25 איש בטקסים. אחרי 5 ימים הוטל סגר בווילס. אנשים נדרשו להישאר בבית. בסוף אוקטובר, הוחלט על סגר באנגליה. ג'ונסון הנחה את האזרחים להישאר בבתיהם מ-5 בנובמבר ועד תחילת דצמבר, אך בתי הספר והאוניברסיטאות יישארו פתוחים. בסקוטלנד לא הוטל סגר ארצי והוחלט לקבוע מגבלות אזוריות המבוססות על שלבים (0 עד 4). השלבים שהיו באותה העת בין 1 ל-3. אחרי כמעט חודש, הודיע ג'ונסון על חזרה למגבלות אזוריות, ולהקלות באזורים הירוקים, בעלי רמת התחלואה הנמוכה. לפי הודעת ג'ונסון, החל מ-3 בדצמבר יותר לחנויות, חדרי כושר, מספרות ושירותי הפנאי להיפתח. יקודמו בדיקות המוניות. אחרי כ-9 חודשים יוכלו מספר מוגבל של אוהדים להיכנס לאצטדיונים למטרת צפייה. לקראת אמצע דצמבר, באנגליה הייתה ירידה כללית בשיעור ההדבקות, אך נרשמה עלייה בלונדון (שעלתה בהמשך לרמה הגבוהה ביותר במגבלות) ואולי גם החלה עלייה גם במזרח אנגליה. שיעור ההדבקה עלה בווילס אך נשאר יציב בסקוטלנד, וצפון אירלנד המשיכה לחוות ירידה. ב-19 בדצמבר, נוספה רמה מגבלות נוספת ל-3 הרמות הקיימות. במסגרת הרמה הזאת, הוטל סגר בדרום מזרח אנגליה ובלונדון. הובע חשש ממוטציה חדשה של הנגיף. הושעו טיסות מהממלכה ואליה. כעבור עשרה ימים, היו יותר חולים מאושפזים בבתי החולים מאשר בשיא בגל הראשון. התמותה היומית לא הגיעה לשיא בעת ההיא. היו מקומות בממלכה שאנשים טופלו באמבולנסים מפאת חוסר מקום בטיפול נמרץ. למחרת נוספו מגבלות באזורים נוספים. 78 אחוז מהתושבי אנגליה היו בסגר. ברוב אנגליה, בתי הספר היסודיים נשארו פתוחים. בתחילת 2021, הוטל סגר בסקוטלנד. באותה עת, צפון אירלנד הייתה בסגר וגם ווילס. ב-4 בינואר 2021, אנגליה הצטרפה אליהם כשהסגר שהוטל היה עם הגבלות דומות למרץ 2020. ב-26 לחודש מספר המתים בממלכה עבר את 100 אלף. הסתמנה ירידה בתחלואה. בסוף פברואר, ג'ונסון הציג את תוכנית היציאה מהסגר באנגליה. תוכנית הסיוע הכלכלית הוארכה. לקראת פתיחת מוסדות החינוך, חולקו בדיקות קורונה ביתיות למשפחות עם ילדים. בסוף מרץ, יצאו מהסגר באנגליה כשבשאר בריטניה היו הקלות. באפריל נוספו הקלות. אופן ההקלות באומות הבית היה שונה בכל אומה. לאחר שיא של כ-60 אלף נדבקים בינואר, החלה ירידה לכאלפיים ב-19 במאי. מאז, החלה עליה כאשר זן הקורונה הבולט היה זן דלתא שאותרו לראשונה בהודו. ב-11 ביוני אותרו כ-8 אלף נדבקים. התמותה היומית צנחה. נדחה אחד מהשלבים של הסרת ההנחיות. ב-19 ביולי אנגליה הסירה את הגבלות הקורונה למרות העלייה בכמות המאומתים. במקביל ג'ונסון אמר שיושק בעתיד מעיין תו ירוק במדינה. במקביל לעלייה באנגליה, סקוטלנד הקטינה את כמות הנדבקים באמצעות צעדי מנע. בשלהי יולי החלה ירידה באנגליה. היא נבלמה בתחילת אוגוסט. בסתיו 2021, החלה עליה. בדצמבר 2021, הוטלו הגבלות חדשות. למשל, הוחלט על תו ירוק במועדונים. בשלב הזה, היה תו ירוק בכל אומות הבית. היועץ המדעי של הממשלה קרא לתושבים להימנע מפגישות לא-הכרחיות. קודמה עבודה מהבית. הוחלט לסגור את מועדוני הלילה באומות הבית, פרט לאנגליה. מספר הנדבקים היומי עבר את המאה אלף. בסקוטלנד ובווילס הוגבלה התקהלות. ב-19 בינואר הודיע בוריס ג'ונסון על הקלות לאור ילדה בכמות הנדבקים. כך יופסק השימוש בתו הירוק בכניסה למועדונים ואירועים. הוחלט על הקלות גם בסקוטלנד ובווילס. בפברואר, ג'ונסון רצה לבטל כמעט את כל הגבלות הקורונה שנותרו, כולל חובת הבידוד לנשאי הנגיף. בסוף פברואר, כמות הנדבקים שבה לעלות. כך מספר הנדבקים עלה מסביבות 30,000 מקרים ביממה לקרוב ל-73,000 נדבקים לקראת אמצע מרץ. באותה העת, אנגליה וצפון אירלנד הסירו את כל חוקי הקורונה שנותרו, וסקוטלנד ווילס שאפו להצטרף אליהן עד סוף מרץ. כאשר התחיל משבר הקורונה, הרעיון המרכזי שעמד בתוכנית של הממשלה הבריטית למיגור המגפה היה "חסינות העדר": הממשלה הבריטית שקלה, מתוך הבנה שאי אפשר יהיה למגר את הנגיף בקרוב, לאפשר לרוב האוכלוסייה להידבק בנגיף הקורונה, וכך לפתח חסינות לו לקראת התפרצויות נוספות שלו שצפויות בעתיד. במסגרת התוכנית הזו, הכוונה היא להשקיע מאמץ מיוחד בהגנה על האוכלוסיות הפגיעות ביותר לנגיף, כגון קשישים ובעלי מחלות רקע, אבל להשאיר לגופם של שאר הבריטים, הצעירים יותר והבריאים, לנצח את הנגיף בעצמו. עם זאת, חוקרים מאימפריאל קולג' בלונדון העריכו מה יהיה שיעור החולים המאושפזים שיצטרכו טיפול נמרץ והנתונים לא בישרו טובות: 70.9% בגיל 80 ומעלה, 43.2% בגילים 70–79, 27.4% בגילים 60–69, 12.2% בגילים 50–59, 6.3% בגילים 40–49. בנוסף, הנתונים בבריטניה צפו כי אם הממשל הבריטי ימשיך במדיניות הנוכחית, עד 80 אחוזים מהאוכלוסייה צפויים להידבק בנגיף במהלך 12 החודשים הקרובים, ועד 15 אחוזים (7.9 מיליון איש) עשויים להזדקק לאשפוז. הנתונים שמגיעים מסין דווחו כי בקרב בני 70 עד 79, שיעור המתים מהנגיף עומד על 8 אחוזים, ועולה ל-14.8 אחוזים בקרב בני 80 ומעלה. הערכות אלו גרסו כי בקצב ההתפשטות הנוכחי, מספר מקרי המוות במדינה היה יכול לנוע בין 80 אלף לחצי מיליון. בעקבות הערכות אלה, ובעקבות הביקורת שנמתחה על מדיניות זו, החליטה בריטניה לאמץ את אותן מגבלות שאומצו על ידי רוב מדינות העולם, בניסיון למגר את ההתפשטות חסרת התקדים של הנגיף. ב-11 במרץ 2020 הודיע בנק אוף אינגלנד, הבנק המרכזי של בריטניה, על הורדת ריבית הבסיס ב-0.5% - מרמה של 0.75% ל-0.25%. בנוסף על כך, הכריז שר האוצר הבריטי, רישי סונאק, על חבילת תמריצים כלכליים בשווי 30 מיליארד יורו (39 מיליארד דולר) להתמודדות עם משבר הקורונה- החבילה כוללת הורדות מיסים ממוקדות ומתן הלוואות לעסקים קטנים. ב-17 במרץ הודיעו ראש ממשלת בריטניה, בוריס ג'ונסון ושר האוצר סאנוק על חבילת סיוע בשווי 330 מיליון ליש"ט למגזר העסקי, ובמרכזו: קרן הלוואות לכל העסקים, בריבית נמוכה. ב-19 במרץ הודיע בנק אוף אינגלנד על הפחתת הריבית שוב פעם, מ-0.25% ל-0.1%, ועל הגדלת תוכנית רכישות האג"ח של הבנק המרכזי ב-200 מיליארד ליש"ט נוספים להיקף כולל של 645 מיליארד ליש"ט (755 מיליארד דולר). בסוף יוני, הציג ראש הממשלה ג'ונסון תוכנית כלכלית שתכלול הוצאת מיליארדי דולרים על תשתיות כדי להחזיר את השגשוג לכלכלה. באוקטובר, הודיע ג'ונסון שתוארך את תוקפה של תוכנית הסובסידיות שגובשה לתקופת הקורונה, ושבמסגרתה מוודאת הממשלה שעובדים המוּצאים לחל"ת בשל ההגבלות מקבלים 80% משכרם. היא החלה במרץ ובשיא המשבר ניתן במסגרת התוכנית סיוע ל-8.9 מיליון איש שאיבדו את עבודתם. בספטמבר 2021, הממשלה הכריזה על העלאת מיסים לצורך כיסוי הוצאות הקורונה. בין האירועים שבוטלו: ב-18 במרץ 2020 הודיעה הפקת פסטיבל גלסטונברי, אחד הפסטיבלים הגדולים ביותר בעולם והגדול ביותר בבריטניה, על ביטולו של הפסטיבל. ב-27 במרץ 2020 הודיע ארמון בקינגאהם על ביטול המצעד המסורתי לרגל יום הולדת של המלכה אליזבת השנייה שהיה אמור להתקיים ב-13 ביוני. ב-1 באפריל 2020 דווח בבריטניה כי מארגני אליפות ווימלבדון בטניס הודיעו על ביטולה, לראשונה תחרות זו מתבטלת מאז מלחמת העולם השנייה, לאור התפשטות נגיף הקורונה ותדחה ליוני 2021. אירועי יום הניצחון ה-75 בוטלו. ביולי 2020 אוניברסיטת אוקספורד וחברת אסטרהזניקה הודיעו כי הגיעו לשלב השלישי בפיתוח חיסון לנגיף. החיסון שפותח לא רק מעלה את הנוגדנים בגוף שאמורים לנטרל את נגיף הקורונה במקרה הדבקה, אלא גם מעודד יצירת תאי T, שפועלים ישירות נגד הנגיף שחדר לגוף. החיסון שקרוי AZD1222, מבוסס על גרסה מוחלשת של נגיפים הגורמים לתסמיני הצטננות בשימפנזים, יחד עם החומר הגנטי של אחד מחלבוני נגיף ה-COVID-19 והוא נחשב לאחד החיסונים היעילים שנמצאים בפיתוח. החברה הודיעה בנובמבר על תוצאות הניסוי של החיסון. היעילות הרבה ביותר (90%) נמצאה כשהחיסון ניתן בחצי מנה ולאחר כחודש במנה מלאה, ובסך הכול היעילות הממוצעת הייתה של 70%. בהמשך הודיעו על ביצוע מחדש של הניסוי. ב-30 בדצמבר אושר החיסון. בסוף מאי 2021, אישרה שימוש של החיסון של ג'ונסון אנד ג'ונסון. ב-2 בדצמבר בריטניה הפכה למדינה המערבית הראשונה שאישרה חיסון, של חברת פייזר. פורסם סדר המתחסנים. כעבור שבוע, החלו לחסן. הוזמנו חיסונים מעוד 5 חברות (אנ') שהיו בשלבים של ניסוי קליני. כעבור חודש, במהלך שנוי במחלוקת, החליטה ממשלת בריטניה להגביר מראש את הפצת החיסונים שלה, ולתת לכמה שיותר אנשים מנות ראשונות של החיסון - מהלך שעלול לעכב את החיסון השני עד 12 שבועות, במקום 3 שבועות - ההתוויה המקורית של החיסונים. עד 23 בינואר 2021, כמעט שישה מיליון בני אדם קיבלו את אחת משתי המנות הראשונות. שר הבריאות מט הנקוק אמר כי שלושה רבעים מבני ה-80 ומעלה במדינה קיבלו את החיסון, וכך גם שלושה רבעים מדיירי בתי האבות, ובסך הכול ניתנו 5.9 מיליון מנות. ב-28 בפברואר 2021 דווח על 20 מיליון מחוסנים. עד 2 באוגוסט 2021 ניתנו במדינה 85 מיליון מנות חיסון – כאשר 88% מהמבוגרים קיבלו את מנת החיסון הראשונה, ו-72% את השנייה. הוחלט לספק מנת חיסון שלישית למבוגרים ולמדוכאי חיסון בספטמבר 2021. מדיה וקבצים בנושא מגפת הקורונה בממלכה המאוחדת בוויקישיתוף נאום הוד מלכותה בנושא הקורונה, 5 באפריל 2020 coronavirus.data.gov.uk/details/cases אחרי בלבול בתקנות: בריטניה הציגה תכנית רמזור להגבלות הקורונה, באתר וואלה, 12 באוקטובר 2020 ג'ונסון הכריז על סגר שני באנגליה למשך חודש: "אין שום אלטרנטיבה", באתר וואלה, 31 באוקטובר 2020 מערכות הבריאות בבריטניה על סף קריסה, מסמך של מרכז המידע והידע הלאומי למערכה בקורונה, 3 בינואר 2021 שחר פלד, התיירים נעלמו, העובדים בבית - ולונדון הפכה לעיר רפאים הלילה: אנגליה הסירה את הגבלות הקורונה; ברקע: הנגיף משתולל, באתר ynet, 19 ביולי 2021 Covid-19 in the UK: How many coronavirus cases are there in your area? The R number and growth rate in the UK שיא נדבקים בבריטניה: גל ביטולים לפני חג המולד, משחקים בפרמייר ליג נדחו, באתר ynet, 16 בדצמבר 2021 COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל בריטניה: שרת הבריאות נדבקה בקורונה - חדשות בעולם, באתר ערוץ 7, ‏11 במרץ 2020 בריטניה סוגרת את בתי הספר בניסיון להיאבק בקורונה, באתר כלכליסט, 18 במרץ 2020 אוריאל בארי, ‏הרב הראשי הורה: כל בתי הכנסת בבריטניה ייסגרו, באתר "סרוגים", 18 במרץ 2020 בריטניה עולה מדרגה במאבק בקורונה: הפאבים, בתי הקפה והמועדונים ייסגרו, באתר כלכליסט, 20 במרץ 2020 איתמר לוין, ג'ונסון הכריז על צעדים חסרי תקדים: שלושה שבועות הסגר בבריטניה, באתר News1, ‏23 במרץ 2020 בריטניה: הנסיך צ'רלס נדבק בקורונה, באתר ynet, 25 במרץ 2020 ראש ממשלת בריטניה בוריס ג'ונסון נדבק בקורונה, באתר ynet, 28 במרץ 2020 בריטניה: גם שר הבריאות אובחן כחולה בקורונה, באתר ynet, 27 במרץ 2020 רויטרס, ‏קורונה: הממונה על הרפואה בסקוטלנד התפטרה לאחר שהפרה הנחיות, באתר מעריב אונליין, 6 באפריל 2020 ארוסתו של ראש ממשלת בריטניה, בוריס ג'ונסון, קארי סימונדס,..., באתר חמ"ל בריטניה: ראש הממשלה ג'ונסון פונה לבדיקות בבית חולים, באתר ynet, 5 באפריל 2020 בוריס ג'ונסון פונה לטיפול נמרץ: "החמרה במצבו", באתר ynet, 6 באפריל 2020 נטע בר, ג'ונסון החלים מנגיף הקורונה, באתר ישראל היום, 13 באפריל 2020 "אסטרטגיית יציאה" בצרפת, דקת דומייה בבריטניה, באתר ynet, 28 באפריל 2020 ג'ונסון תחת מתקפה: "התוכנית מעורפלת, הוא מבלבל אנשים", באתר ynet, 11 במאי 2020 אסף אוני, ‏בלבול בבריטניה לאחר תוכנית הקלות שהציג רה"מ בוריס ג'ונסון, באתר גלובס, 12 במאי 2020 ג'ונסון: "מתחילים בהקלות זהירות, עוד לא הזמן לצאת מהסגר", באתר וואלה, 11 במאי 2020 חיים איסרוביץ, ‏בכירים ברפואה: בריטניה אינה ערוכה לגל שני של קורונה, באתר מעריב אונליין, 25 ביוני 2020 קטלוניה מכניסה מחדש יותר מ-200 אלף אזרחים לבידוד; בבוליביה חופרים קברי אחים, באתר כלכליסט(הקישור אינו פעיל) 200 אלף בסגר בספרד, באנגליה חזרו לפאבים, באתר ynet, 4 ביולי 2020 "Leicester lockdown tightened as coronavirus cases rise". BBC News (באנגלית בריטית). 2020-06-29. נבדק ב-2020-07-02. בריטניה: העיר לסטר תשוב לסגר מחמיר, באתר ערוץ 7 היועץ לביטחון לאומי של טראמפ נדבק בקורונה, באתר ynet, 27 ביולי 2020 מחשש לגל שני: ג'ונסון השהה את ההקלות בסגר הקורונה בבריטניה, באתר וואלה, 31 ביולי 2020 אריק בנדר, דיווח, באתר טוויטר בריטניה מחזירה מגבלות: הפאבים ייסגרו מוקדם, רבים יעבדו מהבית, באתר וואלה, 22 בספטמבר 2020 Holly Ellyatt,Katrina Bishop, UK's Boris Johnson outlines tiered system of local lockdowns, dividing the country with stricter measures, CNBC, ‏12 באוקטובר 2020 (באנגלית) אי-פי, גל שני של קורונה בבריטניה: הממשלה תטיל הגבלות על חלק מהאזורים באנגליה, באתר הארץ, 12 באוקטובר 2020 "Coronavirus: Schools reopen in NI with new Covid safety measures". BBC News (באנגלית בריטית). 2020-11-02. נבדק ב-2020-11-14. Executive tightens restrictions to curb Covid-19, The Executive Office, ‏14 באוקטובר 2020 (באנגלית) Morris, Steven (2020-10-19). "Wales to go into national two-week 'firebreak' Covid lockdown". The Guardian (באנגלית בריטית). ISSN 0261-3077. נבדק ב-2020-10-19. ג'ונסון הכריז על סגר שני באנגליה למשך חודש: "אין שום אלטרנטיבה", באתר וואלה, 31 באוקטובר 2020 "Covid-19: PM announces four-week England lockdown". BBC News (באנגלית בריטית). 2020-10-31. נבדק ב-2020-10-31. "Covid restrictions: How will Scotland's five-level system work?". BBC News (באנגלית בריטית). 2020-10-27. נבדק ב-2020-11-05. "Covid in Scotland: What level has your area been put in?". BBC News (באנגלית בריטית). 2020-10-29. נבדק ב-2020-11-05. COVID-19 Winter Plan, GOV.UK (באנגלית) אחרי כחודש של סגר: ג'ונסון הודיע על פתיחת חנויות וחדרי כושר בבריטניה, באתר ‏מאקו‏, 23 בנובמבר 2020 "Covid: London to move into tier 3 as infections rise". BBC News (באנגלית בריטית). 2020-12-14. נבדק ב-2020-12-14. ניו יורק סוגרת מחדש את השטחים המקורים במסעדות, באתר כלכליסט, 11 בדצמבר 2020 Tier 4 lockdown: What are the rules?, The Telegraph, 31 December 2020 Jessica Carpani; Jordan Kelly-Linden; Global Health Security Team, ‏Boris Johnson speaks of 'heavy heart' as Christmas is sacrificed to protect the vulnerable, The Telegraph, 19 December 2020 Coronavirus as it happened: UK working to unblock border 'as fast as possible', BBC News (באנגלית בריטית) אלעד שימחיוף, דיווח "Covid-19: Twenty million in England added to toughest tier of restrictions". BBC News (באנגלית בריטית). 2020-12-30. נבדק ב-2020-12-30. שיא מתים בגרמניה, בריטניה מרחיבה את הסגר, באתר ynet, 30 בדצמבר 2020 "Covid: Councils call for all London schools to stay shut". BBC News (באנגלית בריטית). 2021-01-01. נבדק ב-2021-01-01. Severin Carrell Scotland (2021-01-04). "Scotland to go into full lockdown at midnight, Sturgeon announces". The Guardian (באנגלית בריטית). ISSN 0261-3077. נבדק ב-2021-01-04. Scotland to impose full Covid-19 lockdown from midnight, amp.rte.ie "Coronavirus: NI facing six-week lockdown from 26 December". BBC News (באנגלית בריטית). 2020-12-17. נבדק ב-2021-01-04. דנה ירקצי, ברק רביד‏, אחרי כחצי שנה בלבד: מנכ"לית משרד האוצר הודיעה על התפטרותה, באתר וואלה, 11 באוקטובר 2020 "Covid-19 in Wales: What do the stats tell us?". BBC News (באנגלית בריטית). 2021-01-04. נבדק ב-2021-01-04. "Covid: New lockdown for England amid 'hardest weeks'". BBC News (באנגלית בריטית). 2021-01-04. נבדק ב-2021-01-04. בריטניה: נוסעים ממדינות אדומות ייכנסו ל-10 ימי בידוד במלוניות, קנס גדול למפרים, באתר הארץ, 10 בפברואר 2021 אסף אוני, ‏בריטניה מוכיחה: סגר הדוק יעיל אפילו נגד המוטציה האנגלית, באתר גלובס, 25 בינואר 2021 Boris Johnson lays out 'irreversible' plan to take England out of lockdown by summer, CNN (באנגלית) סבסטיאן פייר, ג'ורג' פרקר וקלייב קוקסון, פייננשל, המתווה הזוחל של בריטניה: פתיחת הכלכלה תתחיל באפריל, באתר כלכליסט, 23 בפברואר 2021 מתווה החזרה ללימודים בבריטניה: בדיקות ביתיות יחולקו לתלמידים, באתר כלכליסט, 28 בפברואר 2021 הבריטים יוצאים מהסגר, בצרפת "כל האופציות על השולחן", באתר ynet, 29 במרץ 2021 לקראת הקלות באנגליה - תרבות הפנאי תיפתח בשבוע הבא, באתר ‏מאקו‏, 5 באפריל 2021 הפאבים והמספרות נפתחו בבריטניה אחרי 3 חודשים: "מרגיש טוב לחזור", באתר וואלה, 12 באפריל 2021 הקורונה מרימה ראש: בריטניה צפויה לדחות הסרת הגבלות, באתר ynet, 12 ביוני 2021 אסף אוני, ‏האם בריטניה משלמת מחיר על מדיניות החיסון הבודד לקורונה?, באתר גלובס, 9 ביוני 2021 בריטניה דוחה הסרת הגבלות קורונה: "חשש מאלפי מתים", באתר ynet, 14 ביוני 2021 שיא נדבקים במוסקבה; חשש בבריטניה: "הגל השלישי בדרך", באתר ynet, 19 ביוני 2021 הלילה: אנגליה הסירה את הגבלות הקורונה; ברקע: הנגיף משתולל, באתר ynet, 19 ביולי 2021 France forced to soften rules after coronavirus green pass backlash, POLITICO, ‏2021-07-20 (באנגלית אמריקאית) How will England’s domestic Covid vaccine passports work?, the Guardian, ‏2021-07-19 (באנגלית) גל חן, ‏עם נתוני פתיחה דומים לישראל: כך סקוטלנד ריסקה את עקומת התחלואה, באתר ‏מאקו‏, 22 ביולי 2021 Top UK health officials call for stricter Covid isolation and testing rules, the Guardian, ‏2021-12-08 (באנגלית) Reuters (2021-12-08). "UK PM Johnson: Omicron is spreading much faster than any other COVID variant". Reuters (באנגלית). נבדק ב-2021-12-08. אסף אוני, ‏גובר החשש באירופה: הגבלות על טיסות, סגר חלקי ועוצר לילי, באתר גלובס, 28 בנובמבר 2021 בצל שערוריית "מסיבת חג המולד": ג'ונסון מחזיר הגבלות קורונה, באתר ynet, 9 בדצמבר 2021 800 אלף מתים מקורונה בארה"ב, קנצלר גרמניה: "אין שום קו אדום במאבק בנגיף", באתר ynet, 15 בדצמבר 2021 אסף אוני, ‏בלונדון חוששים שהאומיקרון יחזיר אותה לימים הקשים, באתר גלובס, 16 בדצמבר 2021 תוך שבוע, לונדון נהפכה לעיר רפאים, באתר TheMarker‏, 19 בדצמבר 2021 בריטניה: 10 שבועות אחרי הבוסטר - ההגנה מהדבקה יורדת ב-25% מול האומיקרון, באתר כאן-תאגיד השידור הישראלי כמעט אלף מתים ביממה ברוסיה מקורונה, התפרצות וסגרים בסין, באתר וואלה, 25 בדצמבר 2021 How Scotland's latest Covid restrictions compares to the rest of UK, HeraldScotland (באנגלית) Smout, Alistair (2022-01-19). "Betting Omicron has peaked, Johnson drops COVID rules in England". Reuters (באנגלית). נבדק ב-2022-01-19. אסף אוני, ‏בריטניה תסיר מגבלות הקורונה בשבוע הבא; "המגפה הגיעה לשיא", באתר גלובס, 19 בינואר 2022 נשאי קורונה יוכלו לעבוד ולצאת לקניות: בריטניה עוברת ל"חיים לצד הנגיף", באתר ynet, 21 בפברואר 2022 מגפת הקורונה: עדכונים אחרונים, באתר מגפת הקורונה: עדכונים אחרונים, ‏2022-03-13 "What are the UK's 'Living with Covid' plans?". BBC News (באנגלית בריטית). 2022-03-08. נבדק ב-2022-03-14. סוכנויות הידיעות, המודל הבריטי: אין סגר "כדי לא להתיש", באתר ynet, 14 במרץ 2020 דר עידן גורן‏, לנהוג בצד השני של כביש הקורונה: כך נכשל "חיסון העדר" של בריטניה, באתר וואלה, 19 במרץ 2020 אלעד שמחיוף, דיווח, באתר טוויטר, ‏12 באוקטובר 2020 דפנה מאור, ישראל פישר, צעד חירום: בריטניה הורידה את הריבית ב-0.5%, באתר TheMarker‏, 11 במרץ 2020 חבילת סיוע בבריטניה: 330 מיליארד ליש"ט סוכנויות הידיעות, הורדת ריבית שנייה תוך שבוע בבריטניה; רכישות האג"ח הוגדלו ל-750 מיליארד דולר, באתר TheMarker‏, 19 במרץ 2020 בלומברג, ג'ונסון הכריז על "ניו דיל" לבריטניה: "לא נמשיך להיות אסירים של המשבר", באתר TheMarker‏, 30 ביוני 2020 בוריס ג'ונסון הודיע: סגר של חודש בכל אנגליה, באתר ynet, 31 באוקטובר 2020 אסף אוני, ‏החשבון הגיע: בבריטניה מעלים מסים כדי לכסות את נזקי הקורונה, באתר גלובס, 12 בספטמבר 2021 פסטיבל המוזיקה הגדול בבריטניה בוטל, באתר ynet, 18 במרץ 2020 בריטניה: בוטל המצעד המסורתי לרגל יום הולדתה של המלכה, באתר ynet, 27 במרץ 2020 לראשונה מאז מלחמת העולם השנייה: אליפות ווימבלדון בוטלה, באתר ynet VE DAY 75 CANCELLATION ADVICE, www.veday75.org איתי גל, פריצת הדרך בחיסון מאוקספורד: מהם תאי ה-T שמחסלים את הקורונה?, באתר ynet, 21 ביולי 2020 מירב כהן‏, אסטרהזניקה: החיסון שפיתחנו יעיל עד 90%, באתר וואלה, 23 בנובמבר 2020 בריטניה אישרה לשימוש את החיסון נגד הקורונה של חברת אסטרהזניקה, באתר וואלה, 30 בדצמבר 2020 Matt Watts, Leah Sinclair, Single shot Johnson & Johnson vaccine approved for use in the UK, www.standard.co.uk, ‏2021-05-28 (באנגלית) בריטניה מאשרת לשימוש את החיסון של פייזר, באתר ynet, 2 בדצמבר 2020 עמיחי שטיין, דיווח, באתר טוויטר אסף אוני, ‏שר הבריאות הבריטי הזיל דמעה, מחיאות כפיים למחוסנת הראשונה, באתר גלובס, 8 בדצמבר 2020 האם בריטניה באמת מתכננת לערבב בין שני חיסונים?, באתר וואלה, 3 בינואר 2021 COVID-19 vaccine: 20 million people have received first coronavirus jab in UK, Sky News (באנגלית) אחרי ישראל: בריטניה תתחיל לחסן במנה שלישית נגד קורונה בספטמבר, באתר ynet, 1 באוגוסט 2021 ראש הוועדה המייעצת ל-FDA: "ההחלטה של ישראל על חיסון שלישי למבוגרים - טובה מאוד", באתר כאן-תאגיד השידור הישראלי